Heimir Hallgrímsson

Bainisteoir agus iarpheileadóir sacair is ea Heimir Hallgrímsson (a rugadh i Heimaey san Íoslainn ar an  10 Meitheamh 1967). Ceapadh ina bhainisteoir ar fhoireann sacair na hÉireann in 2024.

 Gairm 
Rugadh agus tógadh Hallgrímsson in Vestmannaeyjar (‘Oileáin Fhir an Iarthair’ is ciall don logainm agus is do Ghaeil na hÉireann agus na hAlban atá an mhír ‘Vestmann’ ag tagairt).

Bhíodh Hallgrímsson ag obair ina fhiaclóir sna 1990idí.

Bhí Hallgrímsson ina chomhbhainisteoir ar an Íoslainn, in éineacht le Lars Lagerback, nuair a d’éirigh leo an ceann is fearr a fháil ar Shasana ag craobh na hEorpa in 2016, bua stairiúil. Bhí Hallgrímsson ina bhainisteoir as féin ar a thír dhúchais ina dhiaidh sin nuair a cháiligh siad do Chorn an Domhain in 2018, an chéad uair acu an comórtas sin a bhaint amach.

Bhí Hallgrímsson i bhfeighil ar Iamáice do 27 cluiche, 2022-2024. Bhuaigh sé deich gcinn, chaill sé deich gcinn agus comhscór a bhí sna seacht gcluiche eile. Cháiligh siad faoina stiúir don Copa America. D’fhág Hallgrímsson a phost mar bhainisteoir ar Iamáice nuair a díbríodh as Copa Mheiriceá iad ag deireadh na míosa seo caite nuair a bhuail Veiniséala iad.

 Bainisteoir ar fhoireann sacair na hÉireann 
Gan chaint, gan choinne cheap an IFA Heimir Hallgrímsson marbhainisteoir ar fhoireann sacair na hÉireann ar an 10 Iúil 2024. Tháinig ceapachán Hallgrímsson aniar aduaidh ar dhaoine ó tharla nach raibh sé ar an liosta fada daoine a bhí á lua leis an bpost.Bhain go leor bráca le cuardach an bhainisteora nua d’Éirinn agus faoi dhó a tugadh isteach John O’Shea mar bhainisteoir eatramhach. Bhí go leor bainisteoirí á lua leis an bpost, ina measc Lee Carsley, Roy Keane, Gus Poyet Neil Lennon, Chris Coleman, agus Chris Hughton.

 Féach freisin     
 Vestmannaeyjar
 Bainisteoirí sacair,  Stephen Kenny,  Mick McCarthy
 Tagairtí 

Catagóir:Imreoirí sacair
Catagóir:Daoine Íoslannacha

Catagóir:Daoine a rugadh i 1967
Catagóir:Foireann sacair náisiúnta Phoblacht na hÉireann
Catagóir:Bainisteoirí sacair